**projektas**

**reg. Nr. T-88**

**2.25.darbotvarkės klausimas**

**Pasvalio rajono savivaldybės taryba**

|  |
| --- |
| sprendimas |
| **Dėl asmens sveikatos priežiūros ĮSTAIGŲ, KURIOMS SUTEIKTAS SKAIDRIOS ASMENS SVEIKATOS PRIEŽIŪROS ĮSTAIGOS VARDAS, SĄRAŠO PATVIRTINIMO** |

|  |  |  |
| --- | --- | --- |
| 2022 m. balandžio d. | Nr. | T1- |
| Pasvalys | | |

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, vykdydama Skaidrios asmens sveikatos priežiūros įstaigos vardo suteikimo tvarkos aprašą, patvirtintą Lietuvos Respublikos sveikatos apsaugos ministro 2015 m. sausio 26 d. įsakymu Nr. V-65 „Dėl Skaidrios asmens sveikatos priežiūros įstaigos vardo suteikimo tvarkos aprašo patvirtinimo“ (Lietuvos Respublikos sveikatos apsaugos ministro 2020 m. lapkričio 23 d. įsakymo Nr. V-2697 redakcija) , atsižvelgdama į Asmens sveikatos priežiūros įstaigų korupcijos indekso nustatymo komisijos, sudarytos Pasvalio rajono savivaldybės mero 2022 m. kovo 29 d. potvarkiu Nr. MV-11 „Dėl Asmens sveikatos priežiūros įstaigų korupcijos indekso nustatymo komisijos sudarymo“, 2022 m. balandžio 1 d. posėdžio protokolą Nr. 1, Pasvalio rajono savivaldybės taryba nusprendžia:

1. Patvirtinti Asmens sveikatos priežiūros įstaigų, kurioms suteiktas skaidrios asmens sveikatos priežiūros įstaigos vardas, sąrašą (pridedama).
2. Pripažinti netekusiu galios Pasvalio rajono savivaldybės tarybos 2019 m. rugsėjo 25 d. sprendimą Nr. T1-190 „Dėl Asmens sveikatos priežiūros įstaigų, kurioms suteiktas skaidrios asmens sveikatos priežiūros įstaigos vardas, sąrašo patvirtinimo“.
3. Sprendimas įsigalioja 2022 m. gegužės 1 d.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Socialinės paramos ir sveikatos skyriaus

vyriausioji specialistė (Savivaldybės gydytoja)

Renata Nevulytė

2022-04-08, tel. 8 650 92638

Suderinta DVS Nr. RTS-102

PATVIRTINTA

Pasvalio rajono savivaldybės tarybos

2022 m. balandžio d. sprendimu Nr. T1-

**ASMENS SVEIKATOS PRIEŽIŪROS ĮSTAIGŲ, KURIOMS SUTEIKTAS SKAIDRIOS ASMENS SVEIKATOS PRIEŽIŪROS ĮSTAIGOS VARDAS, SĄRAŠAS**

1. Viešoji įstaiga Pasvalio pirminės asmens sveikatos priežiūros centras.
2. Viešoji įstaiga Pasvalio ligoninė.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pasvalio rajono savivaldybės tarybai

**AIŠKINAMASIS RAŠTAS**

**Dėl asmens sveikatos priežiūros ĮSTAIGŲ, KURIOMS SUTEIKTAS SKAIDRIOS ASMENS SVEIKATOS PRIEŽIŪROS ĮSTAIGOS VARDAS, SĄRAŠO PATVIRTINIMO**

**2022-04-08**

Pasvalys

**1. Sprendimo projekto rengimo pagrindas.**

Sprendimo projektu siūloma suteikti Skaidrios asmens sveikatos priežiūros įstaigos vardą Pasvalio rajono savivaldybės pavaldumo sveikatos priežiūros įstaigoms: VšĮ Pasvalio pirminės asmens sveikatos priežiūros centrui ir VšĮ Pasvalio ligoninei.

Lietuvos Respublikos sveikatos apsaugos ministro 2015 m. sausio 26 d. įsakymo Nr. V-65 „Dėl skaidrios asmens sveikatos priežiūros įstaigos vardo suteikimo tvarkos aprašo patvirtinimo“ 2 punkte rekomenduojama savivaldybėms, vadovaujantis šiuo įsakymu patvirtintu Skaidrios asmens sveikatos priežiūros įstaigos vardo suteikimo tvarkos aprašu (toliau – Aprašas), nustatyti asmens sveikatos priežiūros įstaigų, kurių savininkė (dalininkė) yra savivaldybė, korupcijos indeksą ir atitiktį skaidrios asmens sveikatos priežiūros įstaigos vardo suteikimo kriterijams. Skaidrios asmens sveikatos priežiūros įstaigos vardo suteikimo kriterijus yra įtrauktas į Lietuvos nacionalinės sveikatos sistemos viešųjų ir biudžetinių įstaigų, teikiančių asmens sveikatos priežiūros paslaugas, veiklos rezultatų vertinimo rodiklius, patvirtintus Lietuvos Respublikos sveikatos apsaugos ministro 2021 m. rugpjūčio 30 d. įsakymu Nr. V-1964 (su visais aktualiais pakeitimais).

Savivaldybės mero 2022 m. kovo 29 d. potvarkiu Nr. MV-11 „Dėl Asmens sveikatos priežiūros įstaigų korupcijos indekso nustatymo komisijos sudarymo“, buvo sudaryta Asmens sveikatos priežiūros įstaigų korupcijos indekso nustatymo komisija (toliau – Komisija), kuri, vadovaudamasi minėtu Aprašu, atliko VšĮ Pasvalio pirminės asmens sveikatos priežiūros centro ir VšĮ Pasvalio ligoninės vertinimą 2022 m. kovo 31 d. ir nustatė įstaigų korupcijos indeksus. Komisija, vadovaudamasi Aprašu, atliko vertinimą pagal Aprašo 1 priedo Asmens sveikatos priežiūros įstaigų korupcijos indekso nustatymo kriterijus.

Susumavus kriterijų vertinimo rezultatus, korupcijos indekso vertės atitiko kandidatės į skaidrios asmens sveikatos priežiūros įstaigos vardo suteikimo kriterijus: VšĮ Pasvalio pirminės asmens sveikatos priežiūros centrui nustatytas korupcijos indeksas – 152 (ribos 131–156), VšĮ Pasvalio ligoninei nustatytas korupcijos indeksas – 152 (ribos 131–156).

**2. Sprendimo projekto tikslai ir uždaviniai.**

Siūloma suteikti Skaidrios asmens sveikatos priežiūros įstaigos vardą Pasvalio rajono savivaldybės pavaldumo sveikatos priežiūros įstaigoms: VšĮ Pasvalio pirminės asmens sveikatos priežiūros centrui ir VšĮ Pasvalio ligoninei. Asmens sveikatos priežiūros įstaigų korupcijos indekso nustatymo komisijos protokolas pridedamas.

**3. Kokios siūlomos naujos teisinio reguliavimo nuostatos ir kokių rezultatų laukiama.**

Naujų teisinio reguliavimo nuostatų nesiūloma.

**4. Skaičiavimai, išlaidų sąmatos, finansavimo šaltiniai.**

Sprendimo projekto įgyvendinimui lėšų nereikia.

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nereikia.

**7. Sprendimo projekto antikorupcinis vertinimas.**

Sprendimo projekto antikorupcinis vertinimas atliktas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

Savivaldybės meras, Socialinės paramos ir sveikatos skyriaus vyriausioji specialistė (Savivaldybės gydytoja).

PRIDEDAMA. Asmens sveikatos priežiūros įstaigų korupcijos indekso nustatymo komisijos protokolas, 39 lapai.

Socialinės paramos ir sveikatos skyriaus

vyriausioji specialistė (Savivaldybės gydytoja) Renata Nevulytė